Stari grad Dubrovnik
<s>Stari grad Dubrovnik naziv je za srednjovjekovnu tvrđavu na području naselja Višnjica, opština Ilijaš, Bosna i Hercegovina.</s><s>Proglašen je za nacionalni spomenik BiH.</s>

<s>Lokacija 
Sagrađen je na brdu Hum, na nadmorskoj visini 882 metra, iznad ušća potoka Zenika u rijeku Misoču, oko 10 km. od Ilijaša.</s>

<s>Istorija 
U 13. stoljeću područje između Sarajevskog i Visočkog polja pripadalo je staroj bosanskoj župi Vidogošći-Vogošći, u kojoj je Dubrovnik, zajedno sa podgrađem, glavni politički centar ove župe.</s>

<s>Nema preciznih podataka o nastanku grada.</s><s>Prema predanju, Dubrovčani su ovdje topili srebrnu i željeznu rudu i podigli grad uz odobrenje Kulina bana.</s>

<s>Prvi put se spominje u zapisu Dubrovačke kancelarije (Diversa Cancellariae) u kojem se govori o prevozu robu  i do mjesta zvanog “Doboruonich”.</s><s>Grad je pripadao bosanskom Mirkovići (vlastela)knezu Batiću, iz doba kralja Tvrtka II, o čemu svjedoči stećak sa natpisom iz Kopošića.</s>

<s>Bosanski Dubrovnik se spominje i u ugovoru iz 1503,između ugarskog kralja Vladislava i Osmanlijskog carstva.</s>

<s>Bobovac i Visoki su pali pod osmanlijsku upravu 1463. godine i pretpostavlja se da je tada osvojen i Dubrovnik.</s><s>U doba sultana Mehmeda II, grad je imao posadu sa dizdarom.</s><s>Posada je bila u gradu do 1655. godine.</s>

<s>Opis dobra 
Tvrđava je nepravilnog oblika i prilagođena konfiguraciji terena.</s><s>Podignuta je na zaravni koja se postepeno spušta prema rječicama.</s><s>Mjesto je pogodno za odbrambene svrhe.</s><s>Na koti Stup bila je detaširana kula-stražara koja je bila uobičajena kao sastavni dio srednjovjekovnog odbrambenog utvrđenja.</s>

<s>Sastojala se iz dva dijela.</s><s>Gornji, glavni dio utvrđenja, dužine je 72 m, širine od 5-17,5 m, ukupne površine 902 m2.</s><s>Prosječna debljina zidova je 1,40 m, na nekim mjestima i do 1,50 m. Zidovi zidani su od prirodnih, krečnjačkih ploča lokalnog kamena i samo sa vanjske strane pritesani kako bi zid bio nešto ravniji.</s><s>Na istočnom kraju je kula kružne osnove prečnika 7,5 m , a na sjevernom zidu su dvije četverougaone kule.</s><s>Uz južni zid je također jedna isturena četverougaona kula 7x6 metara, a uz njen zapadni zid je prislonjena jedna prostorija nepoznate namjene (dimenzija 9x5 m).</s><s>Otprilike na sredini grada je bunar, istesan u stijeni i ograđen velikim kamenjem.</s><s>Unutar gradskih zidina konstatirani su ostaci temelja još nekih zidova.</s><s>Do danas na Starom gradu Dubrovniku nije bilo konzervatorsko-restauratorskih radova, ali se planiraju.</s>

<s>Jugozapadno od grada, pod tabijom je toponim Varoš.</s><s>Kod mještana je također živa tradicija da se tu, ispod grada, nalazila varoš.</s><s>Sada nema nikakvih tragova na tom mjestu.</s>

<s>Literatura</s>

<s>Reference</s>

<s>Vanjski linkovi 
 http://www.ilijas.ba/index.php?option=com_content&view=article&id=600:nacionalni-spomenik-stari-grad-dubrovnik
 http://visoko.co.ba/tag/stari-grad-dubrovnik-kod-ilijasa/
 http://www.klix.ba/magazin/kultura/blago-koje-ne-cuvamo-srednjovjekovni-grad-dubrovnik-kod-ilijasa-krije-brojne-legende/160417061 Stari grad Dubrovnik
 http://stanak.org/bs/vijest.php?id=36</s>

<s>Nacionalni spomenici u Ilijašu
D
Srednja Bosna
Mirkovići (vlastela)</s>

